Ռոն-Թորբեն Հոֆման

Ռոն-Թորբեն Հոֆման (գերմ․՝ Ron-Thorben Hoffmann, ապրիլի 4, 1999, Ռոստոկ, Գերմանիա), գերմանացի ֆուտբոլիստ, դարպասապահ։ Ներկայումս վարձավճարով հանդես է գալիս անգլիական «Սանդերլենդի» կազմում։

Ակումբային կարիերա

«Բավարիա Մյունխեն» 
Հոֆմանը հանդիսանում է գերմանական «Բավարիայի» ակադեմիայի սան։ Թիմի երիտասարդկան կազմում նա իր առաջին հանդիպումը անցկացրել է 2019 թվականի հուլիսի 30-ին, երբ թիմը Լիգա 3-ի շրջանակներում մրցում էր «Հանսա Ռոստոսկ ՖԱ»-ի դեմ։

Թիմի հիմնական կազմում գերմանացի ֆուտբոլիստը դեռևս որևէ հանդիպման չի մասնակցել։

«Սանդերլենդ» 
2021 թվականի օգոստոսի 31-ին Ռոն-Թորբեն Հոֆմանը մեկ տարի վարձակալական ժամկետով տեղափոխվել է Անգլիայի Լիգա 1-ում հանդես եկող «Սանդերլենդ ՖԱ»։ Նախքան վարձակալական պայմանագրի կնքումը, դարպասապահը երկարաձգել է իր գործող պայմանագիրը «Բավարիայի» հետ մինչև 2023 թվականաը։ Այնուամենայնիվ, վարձակալակն պայմանագրում կա կետ, ըստ որի անգլիական ակումբը Չեմպիոնշիպի ուղեգիր նվաճելու դեպքում իրավունք է ունենալու ձեռք բերել ֆուտբոլիստի ամբողջական տրանսֆերը։

Միջազգային կարիերա 
2016 թվականին Հոֆմանը Գերմանիայի Մ18 հավաքականի կազմում մասնակցել է երկու հանդիպման։ Նա իր նորամուտի հանդիպումը անցկացրել է 2016 թվականի նոյեմբերի 13-ին՝ մասնակցելով Իռլանդիայի Մ18 հավաքականի դեմ կայացած ընկերական խաղին։ Այդ խաղում նա փոխարինման է դուրս եկել երկրորդ խաղակեսի սկզբում։

Վիճակագրություն

Ձեռքբերումներ 
 Բունդեսլիգայի չեմպիոն - 2018-19
 Չեմպիոնների լիգայի գավաթակիր - 2019-20
 ՖԻՖԱ Աշխարհի ակումբային առաջնության հաղթող - 2020

Ծանոթագրություններ

Արտաքին հղումներ 
 

Գերմանացի ֆուտբոլիստներ
Ֆուտբոլի դարպասապահներ
Բավարիա Մյունխենի ֆուտբոլիստներ
Սանդերլենդի ֆուտբոլիստներ